b'\n_START_ARTICLE_\nSikaiana\n_START_PARAGRAPH_\nSikaiana, anks\xc4\x8diau vadinta Stiuarto sala yra ma\xc5\xbeas Saliamono saloms priklausantis atolas, 212 km \xc4\xaf \xc5\xa1iaur\xc4\x97s rytus nuo Malaitos. Salos ilgis yra 14 km, o jos lag\xc5\xabna, vadinama Te Moana, yra apsupta koralini\xc5\xb3 rif\xc5\xb3. Salos plotas tik 2 km\xc2\xb2. Netoli salos n\xc4\x97ra patogios vietos i\xc5\xa1mesti inkar\xc4\x85, tad Sikaiana beveik nepasiekiama.\n_START_SECTION_\nIstorija\n_START_PARAGRAPH_\nSikaiana priklauso Saliamono Sal\xc5\xb3 Malaitos provincijai. Joje gyvena 300 polinezie\xc4\x8di\xc5\xb3. 1856 m. Havaj\xc5\xb3 karalystei buvo pasi\xc5\xablyta vald\xc5\xbeia Sikaianoje. Havaj\xc5\xb3 karalius Kamehameha IV patvirtino salos prijungim\xc4\x85, bet d\xc4\x97l didelio nuotolio nuo Havaj\xc5\xb3 \xc5\xa1is veiksmas nebuvo formalizuotas. Kai kurie vietiniai save vadina havajie\xc4\x8diais ir JAV pilie\xc4\x8diais, nes \xc5\xa1i sala priklaus\xc4\x97 Havajams, kai jie buvo JAV aneksuoti 1898 m., bet \xc5\xa1i sala neminima Havaj\xc5\xb3 komisijoje, kur i\xc5\xa1vardintos visos aneksuojamos salos.'